paragraph_text: UEFA Liga prvaka 2000./01. bilo je 46. izdanje UEFA Lige prvaka, odnosno deveto izdanje novog formata. Natjecanje je osvojio Bayern München, koji je finalu na jedanaesterce slavio protiv Valencije. Nakon 120 minuta igre rezultat je bio 1:1, pa se je pristupilo izvođenju jedanaesterca u kojem je Bayern slavio s 5:4. Bayernu je ovo bila prva titula UEFA Lige prvaka, odnosno četvrta titula Europskog kupa.